कसमस सेमिफाइनलमा
त्रिभुवन विश्वविद्यालय (टीयू) र कसमस कलेज मगंलबार दोस्रो युनिभर्सिटी क्रिकेट कप टी–२० क्रिकेट प्रतियोगिताको सेमिफाइनल पुगेका छन् ।
काठमाडौँ — त्रिभुवन विश्वविद्यालय (टीयू) र कसमस कलेज मगंलबार दोस्रो युनिभर्सिटी क्रिकेट कप टी–२० क्रिकेट प्रतियोगिताको सेमिफाइनल पुगेका छन् ।कीर्तिपुरस्थित मैदानमा कसमसले न्यु समिट कलेजलाई ४७ रनले पराजित गर्‍यो । कसमसले २० ओभरमा ९ विकेट गुमाई १ सय ४९ रन जोड्यो । जवाफमा न्यु समिटले ८ विकेट गुमाई १ सय २ रनमात्र बनायो ।५६ रन बनाएका कसमसका कमलसिंह ऐरी म्यान अफ द म्याच भए । अर्काे खेलमा टीयूले क्यारेबियन कलेजमाथि १ सय ३६ रनको जित रच्यो । इशान पाण्डेको १ सय २६ रनसँगै टीयूले २ सय ८ रनको विशाल लक्ष्य छाडेको थियो । क्यारेबियनले १९.३ ओभरमा अलआउट हुनुअघि ७१ रनमात्र जोड्न सक्यो ।